### **Ilen kirkeDE NORSKE KIRKE**

**Ilen menighet**

**Protokoll**

**Gjelder møte i:** Ilen menighetsråd.

**Dato / tid:**  Tirsdag 24.01.2017/kl.18.30-21.00

**Møtested:** Ilen menighetshus, møtelokalet i 2 etg.

**Innkalte:** Menighetsrådets faste medlemmer *med tillegg av vara.*

**Til stede:** Britt-Inger Volden, Sissel Statle, Odd Gynnild, Ingrid Sandstad, Mikaela V. Rønstad, Turid K. Berntzen, Johnny Pihl, Anita Saksvik

**Fra staben:**  Åshild Brenne, Nina Sandström Angelsen

**Meldt forfall:** Tore How (sykemeldt)

**Ikke meldt forfall:** Steinar Nordal, Elling Reitan

*Innledning ved Britt-Inger Volden*

**Sak nr. 1/2017 Godkjenning av innkalling og sakliste.**

 Vedtak:

*Menighetsrådet godkjennner innkalling og sakliste med foreslåtte endringer.*

* *Stryker innledning og avslutning fra innkalling og sakslisten. Det kan være med ved behov i referatet.*
* *Rettelse av saksnumre fra og med sak nr. 11 som er sak nr. 10 og frem til eventuelt.*
* *Sokneprest ønsker å berøre saken «Kirken inn i ny tid» under eventuelt, hvis tid.*

**Sak nr. 2/2017 Godkjenning av protokoll fra forrige møte 06.12.2016.**

 Vedtak:

 *Menighetsrådet godkjenner protokollen fra møtet 06.12.2016.*

**Sak nr. 3/2016 Forestående større arrangementer / gudstjenester i menigheten som trenger bistand fra menighetsrådets medlemmer:**

**Kirkeverter vinter 2017.**

Vedtak:

 *Følgende møter som kirkeverter ved gudstjenestene i februar - mars:*

 *Kirkekjelleren 12.02. kl. 1800:Turid K. Berntzen*

 *Hospitalskirken 19.02. kl. 1100:Ingrid Sandstad*

 *Hospitalskirken 05.03. kl. 1400:Anita Saksvik*

 *Kirkekjelleren 12.03. kl. 1800: Turid K. Berntzen og Sissel Statle*

 *Hospitalskirken 19.03. kl. 1100:Sissel Statle (Årsmøte? Nina sjekker med Hospitalet)*

 *Menighetssalen 02.04: Fest for konfirmanter: Anita Saksvik, Johnny Pihl, Sissel Statle, Mikaela V. Rønstad, Ingrid Sandstad (vara)*

*Fasteaksjon 04.04.:*

* *MR-møte 04.04. flyttes til 18.04., og MR-møte 09.05. strykes. Ved behov for et MR-møte 09.05., så får møtedato stå.*
* *Starte med andakt i kirka (forslag fra Britt-Inger) og innslag av artist/underholdning som passer konfirmanter.*
* *Det bør organiseres arbeidsmøter.*
* *Sette opp roder og fordele:Guro, Sissel, Johnny*
* *Organisere bøsser og bord, samt opptelling:Steinar, Turid, Johnny, Guro, Anita*
* *Kakebaking:Ingrid, Sissel og konfirmantforeldre*
* *Bilkjøring:Konfirmantforeldre*
* *Underholdning: Britt-Inger*
* *PR: Mikaela*
* *Inspirator: Odd og Tore*
* *Kakao og velvære: Åshild, Anita*
* *Opprydding: Alle*

*Viser til vedtak på MR-møte 06.12.2016 (sak nr. 141/2016) vedrørende gjennomføring av årsplanlegging av alle aktiviteter i menigheten i 2017 i form av et årshjul. Alle ansatte er ansvarlig for å i god tid i forkant langtidsplanlegge aktiviteter innenfor sine arbeidsområder og presentere planleggingen i en felles oversikt som legges frem for menighetsrådet. De av de ansatte som har ansvaret for arrangementet melder inn behov for assistanse god tid i forkant av hendelsesdato.*

**Sak nr. 4/2017 Informasjons-, referat- og orienterings-saker:**

**Fra Menighetsbladets redaksjonsmøte 13.12.2016 (referat): *"Edel Lundemo varsler at 2017 blir hennes siste år som medarbeider i redak-sjonen. Kari-Anne Gjettum varsler om at også hun ønsker å legge pennen ned - helst innen første halvår. Tore tar dette videre til MR. Vi samarbeider alle om å finne en ny redaksjon. Dette til bladets beste.".* 1 vedlegg.**

Vedtak*:*

*Ny redaksjon blir en egen sak når tiden nærmer seg. Utvalgene, staben, medlemmer i MR og eventuelt andre kontakter redaksjonen i menighetsbladet og melder inn artikkelstoff, nyheter og saker de ønsker på trykk eller at redaksjonen dekker.*

**Brev fra biskop Tor Singsaas vedrørende godkjenning av lesepult-klede/utsmykking for Stavne kapell. Jfr. sak nr. 136/2016. 1 vedlegg.**

**Ilen kirke og Trondheim Spektrum (Monstrum): Informasjon om planer / forslag vedrørende trafikkforhold ved Ilen kirke. 2 vedlegg.**

**Britt-Inger Volden orienterte litt om den nye tid Den norske kirke går inn i:**

* *Kirke og stat har skilt lag.*
* *To eller en arbeidsgiverlinje.*
* *Åshild Brenne uttrykte tanker om kirkens fremtid og fremtidige og mulige endringer.*

**Sak nr. 5/2017 Menighetsrådets nestleder Britt-Inger Volden referer fra KfiT.**

* *Ny soknestruktur. Ilen MR ønsker en sammenslåing mellom Nidaros domkirke og Vår Frues menighet.*
* *Ilen MR inviterer Nidaros domkirke og Vår Frues menighets menighetsråd til et møte om soknestruktur den 7. mars kl. 18 i Ilen menighets møtelokaler i 2. etg.*
* *Det settes opp et minnesmerke ved Stavne kirkegård fra andre verdenskrig, til minne om evakueringen fra Finnmark.*
* *Oppussingsarbeidet av Ilen kirke og restaurering av Ilen kirkes orgel.*

**Sak nr. 6/2017 Claus Jensen kororgel fra 1885 (Gave fra Ilen kirkes venner til Ilen kirke.): *Finansiering av restaurering, fremdrift.* Kantor orienterer.**

Vedtak:

*Saken utsettes til kantor er tilbake.*

**Sak nr. 7/2017 Claus Jensen kororgel fra 1885 (Gave fra Ilen kirkes venner til Ilen kirke.): *Vurdering av nødutgang etter planlagt montering.* 1 vedlegg.**

Vedtak:

 *Saken utsettes til kantor er tilbake.*

**Sak nr. 8/2017 Nytt styre for Ilen menighetshus og Ilen menighetshus fond. Jfr. sak nr. 142/2016. 2 vedlegg.**

 Vedtak:

* *Styre for Ilen menighetshus og Ilen menighetshus fond har bedt om å få fratre fra 01.01.2017.*
* *Det må kalles inn til et ekstraordinert menighetsmøte i Ilen sokn for å velge nytt styre.*
* *Som midlertidig løsning, må en person forespørres om å ha det overordnete ansvaret for utleie av menighetssalen og innkjøp av forbruksmateriell og en person må forespørres om å ha det overordnete ansvaret for regnskap og fakturering.*
* *Det ble uttrykt et ønske om at utleie av menighetssalen og tilhørende kjøkken/toaletter ved organisasjonen Ilen menighetshus opphører og at menighetrådets økonomiutvalg kontakter styret for IMS for en gjennomgang av tidligere inngått kontrakt for å finne en løsning..*

**Sak nr. 9/2017 Årsmøte i Ilen menighet, når og hvor?**

 Vedtak:

 *På Trondheim Hospital 19. mars etter gudstjenesten i Hospitalkirken. Menighetsforvalter sjekker med hospitalet.*

**Sak nr. 10/2017 Sammenslåing av Byåsen og Heimdal prostier - infoskriv og hørings-notat.**

* *Høringsfrist 1. februar.*
* *Høringsspørsmål og svar fra Ilen menighetsråd:*

*Ilen menighetsråd ser ikke at det i fremtida er naturlig for Ilen sokn og menighet å tilhøre det nye prostiet, men at det heller blir en del av Domprostiet. Generelt så mener vi at det nye prostiet er for stort i areal og avstand, og i forhold til avdelingsleder er personalansvaret altfor stort. Hvis prostiet skal endre navn, så forslår vi at det skal hete Byåsen og Heimdal prosti. Vi synes det er uheldig at ikke hele prostistrukturen for Trondheim ikke tas opp samtidig og er gjenstand for en helhetlig vurdering.*

**Sak nr. 11/2017 Søknad fra Ila Frivilligsentral om økonomisk støtte til husleie for 2017.**

Vedtak:

*Menighetsrådet sender saken til styre for Jacob Saltvik & hustrus fond.*

**Eventuelt Aktuell informasjon til og fra menighetsrådets medlemmer, meningsutveksling. Saker som ønskes behandlet på neste møte.**

* Sokneprest Brenne foreslår opprettelse av en egen komite med ansvar for annonsering og salg av Håkon Bleken-trykkene.

Vedtak:

*Kulturutvalget tar ansvar for annonsering og salg av Håkon Bleken-trykkene.*

* Trøndernes Mandsangforening som forsangere ved gudstjenester i Ilen kirke.

Vedtak:

*Ilen MR ønsker Trøndernes Mandsangforening velkommen til å delta på gudstjenester som forsangere mot et honorar pålydende kr. 1000 pr gudstjeneste. Kantor og sokneprest gjør nærmere avtale med Mandsangforeningen..*

*Avslutning ved Britt-Inger Volden.*

Menighetsrådets møter 1. halvår 2017:

*Tirsdagene 24.01.2017, 07.03.2017, 18.04.2017, 09.05.2017 og 13.06.2017.*

Britt-Inger Volden (s)

Nestleder Ilen menighetsråd

Nina Sandström Angelsen (s)

Menighetsforvalter i Ilen